“ศักดิ์สยาม” ลุยเมกะโปรเจ็กต์ปี 63 กว่า 3 แสนลบ. ยันเดินหน้าขยายสัมปทาน BEM ตามแผน
"ศักดิ์สยาม" ลุยเมกะโปรเจ็กต์ปี 63 กว่า 3 แสนลบ. ยันเดินหน้าขยายสัมปทาน BEM ตามแผน
"ศักดิ์สยาม" ลุยเมกะโปรเจ็กต์ปี 63 กว่า 3 แสนลบ. ยันเดินหน้าขยายสัมปทาน BEM ตามแผน
11 ก.พ. 2563

รมว.คมนาคม ประกาศเดินหน้าลงทุนโครงการโครงสร้างพื้นฐานขนาดใหญ่ (เมกะโปรเจ็คต์) หลัง พ.ร.บ.งบประมาณรายจ่ายประจำปีงบประมาณ พ.ศ.2563 ไม่เป็นโมฆะ ลุยลงทุนปีนี้กว่า 3 แสนล้านบาท เตรียมเข็นโครงการมอเตอร์เวย์ สายนครปฐม-ชะอำ วงเงิน 7.90 หมื่นล้านบาท เสนอคณะรัฐมนตรี (ครม.)ในเดือน ก.พ.63 และโครงการระบบทางด่วนขั้นที่ 3 สายเหนือ N2 เชื่อมต่อถนนวงแหวนรอบนอก กทม.ด้านตะวันออก วงเงิน 1.52 หมื่นล้านบาทเป็นลำดับถัดไป พร้อมให้นโยบายกับทุกหน่วยงานซอยงานเล็กลงภายใต้สัญญาสร้าง 2 ปี เพื่อดำเนินการก่อสร้างให้แล้วเสร็จได้โดยเร็วและกระตุ้นเศรษฐกิจภายในประเทศ ขณะเดียวกันเตรียมเสนองบประมาณปี 64 ลงทุน 46 โครงการ วงเงิน 1.79 แสนล้านบาท ต่อ ครม.
สำหรับการขยายสัมปทานทางด่วน 15 ปี 8 เดือนให้ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM เพื่อแลกกับการยุติข้อพิพาทนั้น รมว.คมนาคม ยืนยันขั้นตอนการพิจารณาดำเนินการอย่างถูกต้อง ซึ่งนำส่งเรื่องให้บรรจุเป็นวาระการพิจารณาของ ครม.ตั้งแต่วันที่ 7 ก.พ.ที่ผ่านมา ขณะเดียวกันสั่งการทางพิเศษแห่งประเทศไทย (กทพ.) ศึกษาการลงทุนสร้างปรับปรุงทางด่วนชั้นที่ 2 (Double Deck) และปัญหาจราจรติดขัดบนทางด่วน
ขณะที่คาดว่าในเดือน มี.ค.63 คาดว่าออกประกาศกฎกระทรวงเพื่อเปิดทางให้รถยนต์ส่วนบุคคลสามารถให้บริการรับส่งผู้โดยสารสาธารณะผ่านแอพพลิเคชั่นได้